Anunt important pentru locuitorii comunei Traian, județul Bacau!

În perioada **10 mai – 31 iulie 2021**, se efectuează la nivel național, în toate unitățile administrative-teritoriale din România, recensământul agricol. La recensământ sunt colectate informaţii statistice privind principalele caracteristici ale exploatațiilor agricole precum: Informaţii generale privind exploatația agricolă, Modul de utilizare a terenului, Efectivele de animale, Adăposturile pentru animale, Gestionarea dejecţiilor animaliere, Agricultura ecologică, Persoanele care au lucrat în agricultură, Alte activități aducătoare de venituri, Dezvoltare rurală, Alte informații. • Capul/Șeful exploatației agricole are obligația să furnizeze recenzorilor date și informații corecte și complete, de asemenea să respecte și să nu obstrucționeze activitatea personalului de recensământ din teritoriu și să prezinte, pentru înregistrarea corectă a datelor de identificare a persoanelor, un act de identitate valabil.

 • Datele individuale înscrise în chestionarul de recensământ sunt confidențiale și sunt utilizate numai în scopuri statistice; codul numeric personal colectat la recensământ este criptat.

 • Pe toata perioada de recenzare, personalul de recensământ în teritoriu se identifică prin prezentarea legitimației care îi atesta calitatea.

Constituie contravenții următoarele fapte :

• Obstrucționarea persoanelor implicate în acțiunea de recensământ în efectuarea înregistrărilor și controlul datelor ce fac obiectul acestei cercetări statistice

 • Refuzul furnizării informațiilor prevăzute în chestionarul de recensământ și furnizarea de date și informații eronate sau incomplete.

**Contravenţiile menționate se sancționează cu amendă de la 1.000-5.000 lei!**

Top of Form